সেনাকে ফ্রি হ্যান্ড, মোদির প্রশংসায় মজিদ মেনন

ওয়েবডেস্ক: সেনার তিন বিভাগকে (Army Three Division) ফ্রি হ্যান্ড (Free Hand) দেওয়া, প্রধানমন্ত্রীর নরেন্দ্র মোদির (Narandra Modi) এই সিদ্ধান্তের প্রশংসা করলেন রাজ্য সভার সাংসদ, আইনজীবী মজিদ মেনন। সংবাদমাধ্যমকে দেওয়া এক সাক্ষাৎকারে মজিদ মেনন (Majid Menon) বলেন, দেশের জরুরি পরিস্থিতিতে (Emergency situation) সেনার তিন বিভাগকে পূর্ণ ক্ষমতা দেওয়া মোদি সরকারের অত্যন্ত তাৎপর্যপূর্ণ একটি সিদ্ধান্ত। যা প্রশংসার দাবি রাখে।

সেনার তিন বিভাগকেই এই সময় সচেতন থাকার নির্দেশ দেওয়া হয়েছে। জরুরি অবস্থায় প্রধানমন্ত্রীর এই নির্দেশ খুব গুরুত্বপূর্ণ। কারণ জরুরি পরিস্থিতিতে যেকোনও মুহূর্তে অনেক ঘটনাই ঘটতে পারে, সেই মুহূর্তে সেনার সরকারের কাছ থেকে অনুমতি নিতে গিয়ে অনেক সময় নষ্ট হতে পারে, সেই কারণ সঠিক সিদ্ধান্ত নিয়েছেন প্রধানমন্ত্রী। আগে থেকেই অনুমতি দিয়ে রাখলেন তিনি।

আরও পড়ুন: সেনাকে ফ্রি হ্যান্ড দেওয়ার পরেই, ক্যাবিনেট কমিটি অন সিকিউরিটি-র বৈঠকে প্রধানমন্ত্রী

সাংসদ মেনন বলেন, দেশের নিরাপত্তায় প্রধানমন্ত্রী ক্যাবিনেট কমিটি অন সিকিউরিটি-র বৈঠক ডেকেছেন। এই পরিস্থিতিতে এটাই প্রয়োজন। প্রধানমন্ত্রী বৈঠকের সঠিক সিদ্ধান্ত নিয়েছেন। এই বৈঠকে স্বরাষ্ট্রমন্ত্রী, গৃহমন্ত্রী রয়েছেন।

প্রসঙ্গত, কাশ্মীরে আবহে ভারতে এক অস্থির পরিস্থিতি তৈরি হয়েছে। দেশের এই পরিস্থিতিতে যেকোনও মুহূর্তে অনেক ঘটনায় ঘটতে পারে। সেই কথা মাথায় রেখে প্রধানমন্ত্রী নরেন্দ্র মোদি মঙ্গলবার তিন বাহিনীর প্রধানেরা, প্রতিরক্ষামন্ত্রী রাজনাথ সিং ও জাতীয় নিরাপত্তা উপদেষ্টা অজিত দোভালের সঙ্গে বৈঠক করেন। ওই বৈঠকে ভারতের সশস্ত্র বাহিনীর সক্ষমতার ওপর পূর্ণ আস্থা জানিয়েছেন নরেন্দ্র মোদি। প্রধানমন্ত্রীর বলেন, ভারতের পক্ষ থেকে জবাব দেওয়ার সময়, লক্ষ্যবস্তু নির্ধারণ এবং কোন প্রক্রিয়ায় জবাব দেওয়া হবে, সে বিষয়ে সিদ্ধান্ত নেওয়ার ফ্রি হ্যান্ড বা পূর্ণ ক্ষমতা দেওয়া হল।

২২ এপ্রিল কাশ্মীরের বৈসারণে ২৬ জনের উপর যে নারকীয় কাণ্ড ঘটেছে, তার বদলা নিতে পাল্টা প্রত্যাঘাতের আগুনে জ্বলছে ভারত। প্রধানমন্ত্রীর নরেন্দ্র মোদির হুঁশিয়ারি, কাউকে ছেড়ে কথা বলবে না ভারত।

দেখুন ভিডিয়ো-